พักเหนื่อย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ตลาดหุ้นวันที่ 21 ก.ค.ดัชนียังมีโอกาสอ่อนตัว ตามแรงขายทำกำไร หลังราคาหุ้นหลายตัวขึ้นมามาก 
นายสุกิจ อุดมศิริกุลผู้อำนวยการอาวุโส ฝ่ายกลยุทธ์การลงทุนลูกค้าบุคคล บริษัทหลักทรัพย์ (บล.) ไทยพาณิชย์ เปิดเผยว่า ดัชนีหุ้นยังมีโอกาสอ่อนตัวต่อ ประเมินแนวรับแรก 820 จุด และแนวต้าน 827828 จุด 
สาเหตุที่ดัชนีมีโอกาสลงต่อเนื่อง เป็นเพราะหุ้นหลายๆ บริษัทราคาปรับตัวขึ้นสูงมาก เช่น บริษัท บีทีเอส กรุ๊ปโฮลดิ้งส์ (BTS) และบริษัททีพีไอ โพลีน (TPIPL) เป็นต้น
หลังจากพักฐานดัชนีหุ้นจะขึ้นได้อีกหรือไม่ ขึ้นอยู่กับผู้ลงทุนรายย่อย เพราะเป็นกลุ่มที่ทำดัชนีหุ้นขึ้นมาในรอบนี้ 
มาร์เก็ตติง กล่าวว่า ตลาดหุ้นน่าจะใช้เวลาในการพักฐาน หลังจากวิ่งมาแรงเกินไป และนักลงทุนรายใหญ่คงยังไม่รีบกลับเข้าไปซื้อหุ้น หลังจากชิงขายออกในช่วงเช้าเก็บเงินสดไว้รอซื้อแถวๆ 800 จุด ดังนั้นนักลงทุนยังไม่ต้องรีบเข้าไปซื้อหุ้น 
สำหรับดัชนีหุ้นวันที่ 20 ก.ค. เป็นการปรับตัวลงแรงมากที่สุดในรอบหลายสัปดาห์ และปิดที่ระดับ 824.41 จุดลดลง 5.99 จุด มูลค่าการซื้อขายหนาตา 35,593 ล้านบาท
ด้านนักลงทุนต่างชาติกลับมาซื้อเล็กน้อย 151 ล้านบาท สถาบันขายต่อ 405 ล้านบาท พอร์ตเทรด บล. ทิ้ง 504 ล้านบาท และรายย่อยช้อน 758 ล้านบาท